armvectores/hy_wikipedia_2023 huggingface dataset:
Եվա Դա Քրյուս

Եվա Դա Քրյուս (նորվ.՝ Ewa Da Cruz, ծննդյան անունը՝ նորվ.՝ Ewa Benedicte Övre Skulstad, հուլիսի 9, 1976(1976-07-09), Թրոմսյո, Թրոմս, Նորվեգիա, հայտնի է նաև որպես Եվա Սկյուլստադ կամ Եվա Բենեդիկտ Օվրը Սկյուլստադ), նորվեգական և ամերիկյան հեռուստասերիալների և կինոյի դերասան։ Առավել հայտնի է «Ինչպես է պտտվում աշխարհը» հեռուստասերիալում Վիեննա Հյաթի դերով։


== Կենսագրություն ==
Եվա Դա Քրյուսը ծնվել է Թրոմսյոյում, մեծացել է Բերգենում։ Մոդելի կարիերան սկսել է Նորվեգիայում՝ ութ տարեկանում հագուստի ցուցադրությունում։ Որպես մոդել նկարահանվել է գովազդներում, թերթերում։ Նորվեգիայում նկարահանվել է կոմերցիոն, կարճամետրաժ, վավերագրական ֆիլմերում, թատրոնում, նախքան ԱՄՆ տեղափոխվելը։


== Դերասանական կարիերա ==
ԱՄՆ է մեկնել սովորելու Նյու Յորքի Դրամատիկական արվեստի ամերիկյան ակադեմիայում, որն ավարտել է 2004 թվականին։ Այնուհետև 2004-2005 թվականներին ընտրվել է Դրամական արվեստների թատրոնի ընկերության ամերիկյան ակադեմիայի անդամ։
Նա հայտնվել է նաև Aventura-ի նկարահանած «Su Veneno» («Նրա թույնը») տեսահոլովակում։
Նյու Յորք տեղափոխվելուց հետո նկարահանվել է Բելա, Անհարմար վիճակ (Kettle of Fish), Sex & Sushi, Dice, Charlie, Abingdon, I Think I Thought և Dogs Lie ֆիլմերում։
2006 թվականից նկարահանվել է Ինչպես է պտտվում աշխարհը հեռուստասերիալում՝ խաղալով Վիեննա Հյաթի դերը։
Երկրորդական դերերով հանդես է եկել Շրթներկի ջունգլի, Օրենք և կարգ. քրեական մտադրություն և Գոտեմարտ հեռուստասերիալներում։


== Մրցանակներ ==
2007 թվականին Soap Opera Digest ամսագրի կողմից Դա Քրյուսը ճանաչվել է ամենագեղեցիկ սերիալային կին և ATWT's ամենակրքոտ «նորեկը»։
Առաջադրվել է Soap Central-ում և արժանացել 2007 թվականի Dankies-ի որպես բացառիկ հատուկ հյուրի կամ կրկնվող դերի համար։
2007-2008 թթ. առաջադրվել է  Dankies-ում` մի շարք մրցանակների համար, այդ թվում՝ Ակնառու աջակցող դերասանուհի, Հայտնի նորեկ, Էկրանի սիրված զույգ կամ դուետ, Հայտնի կատարող և Ամենագրավիչ կին աստղ (հաղթել է)։


== Մոդել ==
Որպես մոդել նկարահանվել է բազմաթիվ տպագիր գովազդներում, ամսագրերում, թռիչքուղիներում, պոստերներում և գովազդներում և՛ Եվրոպայում, և՛ ԱՄՆ-ում։
Նյու Յորքի Playboy ամսագրում նկարահանվել է մերկ և եղել 1999 թվականի մայիս ամսվա Playmate:
Նկարահանվել է նաև Film Tidskrift, Shape-Up, KK, Det Nye, Mascara, Rouge, Watch! Magazine, Capitol File և French Vogue ամսագրերում։


== Գրող ==
Որպես ազատ հաստիքով լրագրող գրում է նորվեգական Rouge, Cosmopolitan և Mascara ամսագրերի սյունակներում։


== Ծանոթագրություններ ==
Օսիկովո (Չերտկովսկի շրջան)

Օսիկովո (ռուս.՝ Осиково), գյուղ Ռուսաստանի Ռոստովի մարզի Չերտկովսկի շրջանում։ Օսիկովսկի գյուղական համայնքի վարչական կենտրոնն է։
Ուելս

Անվան այլ կիրառումների համար տե՛ս՝ Ուելս (այլ կիրառումներ)Ուելսը (վալլերեն՝ Cymru, կարդ. ˈkəmrɨ, անգլերեն՝ Wales) Միացյալ Թագավորության չորս կարևոր վարչա-դիվանագիտական մասերից մեկն է, անցյալում կելտական անկախ թագավորությունների խառնարան էր։ Զբաղեցնում է Ունլս թերակղզին և Անգլսի կղզին։ Ուելսը գտնվում է Մեծ Բրիտանիայի հարավ-արևմուտքում, արևելքում սահմանակցում է անգլիական Չեշիր, Շրոփշիր, Հերեֆորդշիր և Գլոսթերշիր կոմսությունների հետ, մնացած երեք կողմերից շրջապատված է ծովով՝ հարավում դա Բրիսթոլյան ջրանցքն է (Սևերնի գետաբերանը), հարավ-արևմուտքում Սուրբ Գևորգի նեղուցն է, հյուսիսում և արևմուտքում Իռլանդական ծովն է, իսկ հյուսիս-արևելքում Դի գետի գետաբերանն է։


== Արդյունաբերություն ==
Ուելսը Մեծ Բրիտանիայի կարևոր ինդուստրիալ և սև մետալուրգիայի գլխավոր շրջանն է։ Զարգացումը կապված է քարածխային ավազանի հետ։ Հիմնական ճյուղերն են քարածխի արդյունահանումը, սև և գունավոր մետալուրգիան, նավթավերամշակումը, նավթաքիմիական, քիմական արդյունաբերությունը և մեքենաշինությունը։


== Պատմություն ==
Զբաղվում են անասնապահությամբ և բուսաբուծությամբ։ Հնում Ուելսի տարածքում բնակվել են կելտական ցեղեր։ 13-րդ դարում Ուելսը նվաճել է Անգլիան (մինչև 1536 թվականը՝ ինքնավար իշխանություն)։ 1301 թվականից Անգլիայում գահի ժառանգորդները կրում են «Ուելսի արքայազն» տիտղոսը։


== Վարչական բաժանում ==
Կրեսել

Կրեսել (ֆր.՝ Creissels), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1486 մարդ, բնակչության խտությունը` 52.71 մարդ/կմ²։ Բնակավայրը զբաղեցնում է 28.19 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 145 կմ արևելք, Ռոդեզ քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 861 աշխատունակ (15-64 տարեկան)  բնակիչ, որոնցից ակտիվ էին 626-ը, իսկ ոչ ակտիվները` 235։ Ակտիվության ցուցանիշը կազմում է 72,7 %։ 626 աշխատունակ մարդկանցից աշխատել է 572 անձ (292 տղամարդ և 280 կին)։ Գործազուրկ են եղել 54 անձ (26 տղամարդ և 28 կին)։ 235 անաշխատունակներից 78-ը եղել են աշակերտներ կամ ուսանողներ, 111-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մալպիլսի շրջան

Մալպիլսի շրջան (լատիշ․՝ Mālpils novads), վարչատարածքային միավոր Լատվիայի կենտրոնական մասում։
Սահմանակից է  Ռոպաժիի,  Սիգուլդայի, Ամատայի և  Օգրեի շրջաններին։
Երկրամասում ներքին շրջանների բաժանումը բացակայում է։
2010 թվականի հունվարի 1-ի տվյալներով բնակչությունը կազմել է 4039 մարդ ։  Տարածքի մակերեսը կազմում է 220,91 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Ռիգայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալն կերպ՝ 


== Տրանսպորտ ==


=== Ավտոճանապարհներ ===
Երկրամասի տարածքով անցնում են տարածաշրջանային  Գարկալնե - Ալաուկստս և Ինցիեմս -  Սիդգունդա - Կեգումս ավտոճանապարհները։
Տեղական ավտոճանապարհների շարքում հարկ է նշել  Մալպիլս - Զաուբե - Կլիգենե, Մալպիլս - Վիտե, Սիդգունդա - Ռոպաժի, Սիդգունդա - Վիտե -
Կնիեեդինի և Ինչուկալնս - Կալեյբունյաս ավտոճանապարհները։


=== Միջքաղաքային ավտոբուսների գործունեություն ===
Հիմնական երթուղիներն են` Մալպիլս - Ռիգա, Մալպիլս - Սիդգունդա - Ռիգա, Մալպիլս -  Սիդգունդա, Մալպիլս - Զաուբե,  Սիդգունդա - Մալպիլս,  Սիդգունդա - Էրգլի և  Մալպիլս -  Սիդգունդա - Օգրե։


== Ծանոթագրություններ ==


== Արտաքին հղումներ ==
Официальный сайт Малпилсского края (լատիշերեն)
Անծանոթը լճափին (ֆիլմ)

«Անծանոթը լճափին» (ֆր.՝ L'Inconnu du lac), 2013 թվականին նկարահանված ֆրանսիական դրամա ֆիլմ, որի ռեժիսորը Ալան Գիրոդին է։ Ֆիլմի պրեմիերան տեղի է ունեցել 2013 թվականի մայիսի 17-ին՝ Կաննի կինոփառատոնի «Հատուկ հայացք» ծրագրի շրջանակներում։ Գիրոդին արժանացել է լավագույն ռեժիսոր մրցանակին, իսկ ֆիլմը արժանացել է «Queer Palm» մրցանակի։


== Սյուժե ==
Ֆրանկը երիտասարդ գեյ է, որն իր հանգիստն անցկացնում է Ֆրանսիայի հարավում գտնվող լճափին։ Ամեն օր երիտասարդը գալիս է տեղական նուդիստական լողափ՝ քրուիզինգի։ Նա ծանոթություն է հաստատում ոմն Անրիի հետ, որը բարեսիրտ, սակայն լռակյաց տարիքավոր տղամարդ է և միշտ բոլորից առանձին է նստում։ Լճափին Ֆրանկը զանազան տղամարդկանց հետ սեռական հարաբերություններ է ունենում, որոնց ինքը փաստացի չի ճանաչում և հաճախ չգիտի նաև նրանց անունները։ Այսպես մի անգամ նա հանդիպում է Միշելին՝ գայթակղիչ և խորհրդավոր անծանոթին, որին խենթորեն սիրահարվում է։


== Դերերում ==


== Կարծիքներ ==
Ֆրանսիական հեղինակավոր «Cahiers du Cinéma» կինոամսագիրը «Անծանոթը լճափին» ֆիլմը հայտարարել է 2013 թվականի լավագույն ֆիլմը։


== Ծանոթագրություններ ==


== Արտաքին հղումներ ==
Stranger by the Lake(անգլ.) ֆիլմը Internet Movie Database կայքում
«Stranger by the Lake»(անգլ.) ֆիլմը Box Office Mojo  կայքում
Stranger by the Lake(անգլ.) ֆիլմը Rotten Tomatoes կայքում
«Stranger by the Lake»(անգլ.) ֆիլմը Metacritic կայքում:
Alain Guiraudie’s ‘Stranger by the Lake’, Chris Palazzolo on Stranger by the Lake, Rochford Street Review (Issue 16 2015).
(1191) Ալֆատերնա

(1191) Ալֆատերնա (անգլ.՝ Alfaterna), աստերոիդ աստերոիդների հիմնական գոտում։ Հայտնաբերվել է 1931 թվականի փետրվարի 11-ին Լուիջի Վոլտայի կողմից Պինո Թուրինեզեյում։
Միջին հեռավորությունը Արեգակից կազմում է 2,890604 ա. մ., առավելագույնը մոտենում է 2,7467 ա. մ. հեռավորության վրա և հեռանում 3,0345 ա. մ., իսկ Երկրի ուղեծրին Ալֆատերնա աստերոիդը նվազագույնը մոտենում է 1,7874 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1795,07 երկրային օրվա ընթացքում, իր ուղեծրով շարժվելով միջինում 0,200549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1191) Ալֆատերնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սղոցապոչ անդրկովկասյան

Սղոցապոչ անդրկովկասյան (լատ.՝ Poecilimon geoktshaicus), ծղրիդների ընտանիքին պատկանող միջատ, որը գրանցված է ՀՀ Կարմիր գրքում։


== Նկարագրություն ==
Ոչ խոշոր չափի ծղրիդ է (արուի մարմնի երկարությունը 15,0-21,0 մմ է, էգինը` 20,0-26,0 մմ, ձվադրինը` 8,0-9,0 մմ)։ Արուի վերնաթևերը, որոնք մասամբ մտնում են փորիկի առաջին տերգիտի ծայրի տակ, կարճացած են։ Դարչնագույն, կանաչավուն կամ դեղնավուն գունավորմամբ արական ծղրիդի առաջնամեջքը ամբողջական է, իսկ էգինը՝ կարճացած։


== Տարածվածություն ==
Տարածված է Դաղստանում, Վրաստանում, Ադրբեջանում, Հայաստանում։ Հայաստանում ապրում է Սևանա լճի մոտակայքում (ավելի ստույգ տվյալներ չկան), այստեղ հետագայում չի գտնվել, հայտնի է նաև Տավուշի մարզում (Բագրատաշեն գյուղի շրջակայք)։


== Էկոլոգիա ==
Ապրում է տափաստանային գոտում, անտառային գոտու ստորին տափաստանացած հատվածներում։ Հասուն առանձնյակները հանդիպում են հունիսին։ Հետսաղմնային զարգացումը տևում է 45-55 օր։ Այս կենդանիները բուսակեր են, բազմակեր։ Վրաստանում տեսակը նշված է որպես գյուղատնտեսական մշակաբույսերի (հացահատիկային, կարտոֆիլի, լոբու) երկրորդական վնասատու։


== Պահպանություն ==
Հազվագյուտ տեսակ է։ Հայաստանում հազվադեպ է հանդիպում, հայտնի են եզակի, փոքրաթիվ նմուշներ։
Թվաքանակի փոփոխության միտումները պարզաբանված չեն։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Վտանգման հիմնական գործոններն են անասունների գերարածեցումը և խոպան հողերի հերկումը։
Պահպանության միջոցառումները ընդունված չեն, հավանաբար հանդիպում է «Սևան» ազգային պարկի տարածքում։


== Ծանոթագրություններ ==
Էկոլոգիական խնդիրներ

Էկոլոգիական խնդիր, բնական միջավայրի փոփոխությունն է մարդածին գործոնների արդյունքում, որը հանգեցնում է բնության կառուցվածքի և ֆունկցիայի խախտմանը։


== Դասակարգում ==
Էկոլոգիական խնդիրները, որոնք կապված են լանդշաֆտի բաղադրամասերի կամ նրանց համալիրների առանձին խախտումների հետ, պայմանականորեն կարելի է խմբավորել 6 խմբի մեջ.

մթնոլորտային (մթնոլորտի աղտոտում՝ ռադիացիոն, քիմիական, մեխանիկական, ջերմային)
ջրային (մակերևութային և ստորգետնյա ջրերի սպառում և աղտոտում, ծովերի և օվկիանոսների աղտոտում)
աշխարհաերկրաձևաբանական (գեոմորֆոլոգիական) (անարդյունավետ պրոցեսների ինտենսիվացում, ռելիեֆի և աշխարհագրական կազմի խախտում)
բնահողային (հողերի աղտոտում, էրոզիա, դեֆլյացիա և երկրորդային աղակալում և այլն)
կենսաբանական (բուսականության տվյալներ, անտառի դեգրադացիա, գերարածեցում, տեսակային բազմազանության կրճատում և այլն)
կոմպլեքսային (լանդշաֆտային) անապատացում, կենսաբազմազանության նվազում, բնապահպանական տարածքների ռեժիմի խախտում և այլն։Բնության փոփոխման վերաբերյալ էկոլոգիական ուսումնասիրությունների հիման վրա առանձնացնում են հետևյալ էկոլոգիական իրավիճակները.

անթրոպոէկոլոգիական, բնակչության կյանքի պայմանների և առողջության փոփոխություն,
բնառեսուրսային, կապված են բնական ռեսուրսների օգտագործման և սպառման հետ, վատացնում են տնտեսության գործունեությունը տարածքների վրա,
լանդշաֆտագենետիկական, պայմանավորված են լանդշաֆտի ամբողջականության խախտմամբ, գենոֆոնդի կորստով, յուրահատուկ բնական գործոնների կորստով։Էկոլոգիական խնդիրների դասակարգումը կարելի է կատարել նաև այլ չափանիշների հիման վրա.

ըստ առաջացման հիմնական պատճառների կարելի է տարբերել.
էկոլոգիահիդրոտեխնիկական,
էկոլոգիաարդյունաբերական,
ըստ սրության
ոչ սուր,
չափավոր սուր,
սուր,
շատ սուր,
ըստ բարդության
պարզ,
բարդ,
շատ բարդ,
ըստ լուծման հնարավորության
լուծելի,
դժվար լուծելի,
գրեթե անլուծելի,
ըստ տարածաշրջանների տարածական գրավման
լոկալ,
ռեգիոնալ,
գլոբալ,
ըստ ժամանակահատվածի
կարճատև,
երկարատև,
գրեթե չանհետացող,
ըստ սահմանառեգիոնալ գրավման
տունդրայի խնդիրներ,
Ռուսաստանի հարավ,
Բելառուս,
Ռուսական հարթավայրեր
Ուրալյան լեռների և այլն


== Ծանոթագրություններ ==


== Արտաքին հղումներ ==
Մոլորակի էկոլոգիական խնդիրները
Էկոլոգիայի և շրջակա միջավայրի միջազգային պորտալ
Էկոլոգիական կայքերի կատալոգ
Ռիխտերի սանդղակ

Ռիխտերի սանդղակը ունի պայմանական միավորներ՝ 1-ից 9,5 - ուժգնությամբ, որոնք հաշվարկվում են տատանումները գրանցող սեյսմոգրաֆի օգնությամբ։ Այս սանդղակը հաճախ շփոթում են երկրաշաժի ուժգնության միավորների (12 բալանոց) սանդղակի հետ, որը հիմնված է արտաքին դրսևորումների երկրաշարժից ( ազդեցությունը մարդկանց, օբյեկտների, շենքերի ու բնական օբյեկտների)։ Երբ երկրաշարժ է տեղի ունենում, առաջին հերթին հայտնի դառնում դրա ուժգնությունը, որը որոշվում է սեյսմոգրաֆներով և ոչ թե ուժգնություններով, որը հայտնի է դառնում միայն որոշ ժամանակ անց, երբ տեղեկություններ են ստացվում հետևանքների մասին։
Ռիխտերն առաջարկել է երկրաշարժի ուժը գնահատել (նրա էպիկենտրոնում) տասնորդական լոգարիթմի տեղափոխությունը (միկրոմետրերում) կամ Վուդ Անդերսոնի ստանդարտ սեիսմոգրաֆով, որը գտնվում է էպիկենտորնից ոչ ավել քան 600 կմ հեռավորության վրա։
Ֆինլանդիայի մեծ իշխանություն

Ֆինլանդիայի մեծ իշխանություն (ֆիններեն՝ Suomen suuriruhtinaskunta, շվեդերեն՝ Storfurstendömet Finland, ռուս.՝ Великое княжество Финляндское), պետական կազմավորում Հյուսիսային Եվրոպայում, Ռուսական կայսրության պատմական նահանգներից մեկը՝ 1809-1917 թվականներին։ Այն ուներ ինչպես ներքին, այնպես էլ արտաքին ինքնավարություն։ 1809-1812 թվականներին մայրաքաղաքը Աբոն էր՝ երկրի հարավ-արևմուտքում, ապա՝ Հելսինգֆորսը։ Դրանք երկուսն էլ շվեդալեզու քաղաքներ էին՝ նույնիսկ կայսրության գոյության ժամանակ։
Տարածքը կազմել է 360 000 քառ. կմ, որի մեջ մտել են Ֆինլանդիայի հիմնական մարզերը։ Այսօր այն ամբողջությամբ համապատասխանում է Ֆինլանդիայի հանրապետության տարածքին։
Բնակչությունը ստեղծման պահին 863 000 էր, 1900 թվականին՝ մոտ 3 000 000, որոնց մեջ ֆիններից բացի (81 տոկոս) մեծ թիվ էին կազմում շվեդները, ինչպես նաև՝ գերմանացիները, ռուսները, կարելներները ու սաամցիները։
Ֆինլանդիայի իշխաններ էին դառնում Ռուսաստանի կայսրերը։ Երկիրն ունեցել է 5 իշխան՝ Ալեքսանդր I (1809-1825), Նիկոլայ I (1825-1855), Ալեքսանդր II (1855-1881), Ալեքսանդր III (1881-1894), Նիկոլայ II (1894-1917)։


== Աղբյուրներ ==
Финляндия в составе Российской Империи
Նպատակ (ֆիլմ)

Անվան այլ կիրառումների համար տե՛ս՝ Նպատակ (այլ կիրառումներ)Նպատակ (վրաց.՝ მიზანი, Mizani), 1980 թվականին Վրացֆիլմ կինոստուդիայում նկարահանված գեղարվեստական արկածային ֆիլմ (բաղկացած է երեք սերիայից)։


== Սյուժե ==
Ֆիլմի գործողությունները տեղի են ունենում 1918 թվականին Բաթումում։
Նավը, որով զենք, փող ու գաղտնի փաստաթղթեր պիտի հասցվեն հակահեղափոխական Անտոն Դենիկինին, հայտնվում է Բաթումում հավաքված տարբեր խմբավորումների ուշադրության կենտրոնում։ Դրանցից մեկն էլ բոլշևիկյան ընդհատակյա խմբակն է, որ պայքարում է բրիտանական գաղութարար ուժերի դեմ։ Այդ խմբակի նպատակն է թույլ չտալ, որ զենքը հասնի սպիտակներին։
Բոլշևիկներին հաջողվում է նավ բարձրանալ, զինաթափել նավապետին։ Նրանք վերցնում են փողն ու փաստաթղթերը և ականապատում նավը։ Նրանց մնում է միայն փախչել հետապնդողներից, և նրանք որոշում են հեռանալ ճահճով։ Սակայն նրանց խմբում դավաճան կա. վերջինս փորձում է փախչել՝ իր հետ տանելով փողը, սակայն սպանվում է իր նախկին ընկերների կողմից։ Խմբի ամենաերիտասարդ անդամին հաջողվում է դուրս գալ անգլիացիների շրջապատումից՝ իր հետ տանելով կարևոր փաստաթղթերը, իսկ մյուսները զոհվում են անհավասար կռվում։


== Դերերում ==
Գուրամ Փիրցխալավա - Ուտա
Իմեդա Կախիանի - Անդրո
Արիադնա Շենգելայա - Նադիդե
Լևան Պիլպանի - Բոցո
Էլգուջա Բուրդուլի - Աշորդիա
Բորիս Ցիպուրիա - Սելիմ
Գիա Գուգունավա - Նիզյա
Բերդիա Ինցկիրվելի - Կալենիկե
Սերգո Պաչկորիա - Հասան
Վառլամ Ցուլաձե - Մարկոզ
Ռուսլան Միքաբերիձե - նավաստի
Ռևազ Տավարտկիլաձե - գեներալ


== Աղբյուրներ ==
«Նպատակ» ֆիլմը kino-teatr.ru կայքում


== Արտաքին հղումներ ==
«Նպատակ» Archived 2016-03-04 at the Wayback Machine. ֆիլմը «Վրացական ազգային կինեմատոգրաֆիա» կայքում (անգլ.)(վրաց.)
Պոզնանի ապստամբություն (1848)

Անվան այլ կիրառումների համար տե՛ս՝ Պոզնանի ապստամբություն (այլ կիրառումներ)Պոզնանի ապստամբություն (1848), լեհական ազգային-ազատագրական ապստամբություն պրուսիական տիրապետության դեմ մարտի 20-ից մայիսի 9-ը, Պոզնանի մեծ իշխանությունում։ Ֆրանսիայում և Գերմանիայում 1848 թ. հեղափոխական իրադարձությունները արձագանք գտան Պոզնանում։ Մարտի 20-ին ստեղծվեց Ազգային կոմիտե, կազմակերպվեցին զինված ջոկատներ։ Զինված գյուղացիներն ու քաղաքացիները հարձակվում էին պրուսիական պետական հիմնարկների վրա, ընդհարվում զորքի հետ։ Ազգային կոմիտեն, որը պատրաստ էր բավարարվել Պոզնանի իշխնության համար ինքնավարության պահանջով, բանակցություններ սկսեց պրուսիական իշխանությունների հետ և ընդունեց պրուսիագի գեներալ Վ․ Վիլիզենի պահանջը՝ կրճատել Լ․ Մերոսղավսկու ստեղծած լեհական ջոկատների թիվը։ Ապրիլի 29-ին Քսենժում լեհական ջոկատի ջախջախումից հետո, Մերոսլավսկին համախմբեց ապստամբներին և հաղթանակներ տարավ։ Սակայն շլյախտայական սպաները, վախենալով հեղափոխական պայքարի թափից, մայիսի 9-ին դադարեցրին պայքարը և ապստամբությունը պարտվեց։
Smule

Smule-ը բջջային աշխատածրագրեր ստեղծող ամերիկյան ընկերություն է, որի կենտրոնակայանը գտնվում է Սան Ֆրանցիսկոյում։ Ընկերությունն արտադրում է երաժշտություն ստեղծելու աշխատածրագրեր  iOS -ի, Android -ի և Amazon Kindle Fire -ի համար։ Ընկերությունը հիմնվել է 2008 թ.  Ջեֆ Սմիթի և Սթենֆորդի համալսարանի ավագ դասախոս Ջի Վանգի կողմից։ Վանգը մեկնաբանում էր, որ ընկերության աշխատածրագրերի նպատակը այդ ծրագրերից օգտվողներին ներգրավելն էր, և «մինչ նրանք կհասկանան, որ երաժշտություն են ստեղծում, արդեն ուշ կլինի. նրանք արդեն զվարճանալիս կլինեն»։ 2011 թ. դեկտեմբերին Smule-ը գնեց երիտասարդական աշխատածրագրեր ստեղծող Khush ընկերությունը։ Վանգը  2013 թ. հուլիսի 31-ին հրաժարվեց Smule-ում իր դիրքից  Սթենֆորդում լրիվ դրույքով աշխատելու համար։


== Ստեղծված աշխատածրագրեր ==


== Ծանոթագրություններ ==


== Արտաքին հղումներ ==
{{{1}}} Smule. պաշտոնական կայք
Պեստիցիդների հետ աշխատանքի անվտանգության տեխնիկա

Պեստիցիդների հետ աշխատանքի անվտանգության տեխնիկա, թունաքիմիկատների հետ աշխատելիս և դրանց հետ վարվելու և անհատական պաշտպանիչ միջոցներից օգտվելու սանիտարական կանոնների ու նորմերի համակարգ։


== Պահպանություն ==
Պեստիցիդների պահեստավորումը տեղի է ունենում դարսակներում և դարակաշարերում։ Պեստիցիդները պահեստում պետք է պահել միայն գործարանային փաթեթավորմամբ։ Յուրաքանչյուր փաթեթավորված միավորի վրա պետք է լինեն տարայի պիտակ և կիրառման վերաբերյալ հրահանգ։ Պեստիցիդների չեզոքացման համար պահեստներն ապահովվում են ապաակտիվացնող միջոցներով՝ քլորակրով, կալցինացված սոդայով և այլն։ Արգելվում է պահեստներում առաջացած չվանասազերծված կամ ոչ բավարար վնասազերծված կեղտաջրերի բացթողումը կոյուղու գործող համակարգ և մակերևույթային ջրամբարներ։


== Կիրառման եղանակ ==
Պեստիցիդների կիրառմամբ յուրաքանչյուր աշխատանք պետք է կատարել նախատեսված հատուկ մեքենաների և սարքավորումների միջոցով, առավոտյան և երեկոյան ժամերին, օդի համեմատաբար ցածր ջերմաստիճանի, արևի նվազ ճառագայթման և օդի նվազագույն հոսանքի պայմաններում, իսկ ամպամած եղանակին՝ նաև ցերեկային ժամերին։ Շրջակա միջավայրի աղտոտման կանխարգելումը և պատրաստուկի նպատակաուղղված հատկացումը ապահովվում է թռիչքի հնարավոր ցածր բարձրությամբ աշխատանքների իրականացմամբ։
Հողի մեջ (հատիկավորված, փոշի, լուծույթներ և խտացրած գազեր) ներմուծվում է միայն հատուկ սարքավորումների՝ ֆումիգատորների և ապլիկատորների միջոցով։
Ջերմատների գազավորումը՝ ֆումիգացումը, և հողի մշակումը պեստիցիդներով ամբողջ ջերմատնային համալիրում կատարվում է բերքահավաքից առաջ։ Պահպանման ժամկետը պետք է համապատասխանի թունաքիմիկատի տեսակին և նշանակմանը։
Ախտահանիչ միջոցառումներից հետո ջերմատներում աշխատանքը վերսկսվում է օդափոխիչ սարքերով, իսկ դրանց բացակայության դեպքում միջանցիկ օդափոխությամբ բաց պատուհաններով լիակատար գազազերծումից հետո։


== Սերմերի ախտահանում ==
Սերմերի կենտրոնացված ախտահանումը  դրանց մշակման կազմակերպություններում պետք է կատարել ամբողջապես մեքենայացված եղանակով։ Ախտահանման, փաթեթավորման և ախտահանված սերմերի պահպանման շինություններն անհրաժեշտ է ապահովել ներհոս արտաձիգ օդափոխությամբ։ Ախտահանված սերմերը պետք է պահպանել ամուր կտորից կարված պարկերում կամ անասնակերի տարողություններում և ցանել միայն շարքացաններով։
Թունաքիմիկատների կիրառումն արգելվում է ջրապաշտպան գոտիներում, բնության հատուկ պահպանվող տարածքներում, նաև մակական, սպորտային, բժշկական հիմնարկների, դպրոցների, հասարակական սննդի և սննդամթերքի առևտրի կազմակերպությունների տարածքներում, բնակչության հանգստի վայրերում, գետերի, լճերի և ջրամբարների, օդընդունիչ սարքավորումներին հարակից վայրերում։


== Վաճառք ==
Պեստիցիդների վաճառքն իրականացվում է Հայաստանի պետական գրանցում ստացած պեստիցիդները ձեռք բերելու և իրացնելու իրավունք ունեցող թունաքիմիկատների մանրամեծածախ առևտրի լիցենգավորված ֆիզիկական և իրավաբանական անձանց կողմից։ Անչափահասներին վաճառքն արգելվում է։


== Ծանոթագրություններ ==
Հովհաննես Լազարյան (այլ կիրառումներ)

Հովհաննես Լազարյան անունը կարող է վերաբերել.

Հովհաննես Հովակիմի Լազարյան - (1786-1858), հայ հասարակական և մշակութային գործիչ էր, ռուսական արքունիքի սենեկապետ
Հովհաննես Աղազարի Լազարյան - (1735-1801) հայ ազգային ազատագրական շարժման գործիչ, պետական խորհրդական, արդյունաբերող կալվածատեր։
Աստերոիդների ցանկ (316301-316400)

Աստերոիդների ցանկ (316201-316300)  • Աստերոիդների ցանկ  • Աստերոիդների ցանկ (316401-316500)
 Աստերոիդների ցանկ (316201-316300)  • Աստերոիդների ցանկ  • Աստերոիդների ցանկ (316401-316500)
Հասցեի տարածքի դասավորության պատահականացում

Address space layout randomization (Հասցեների տիրույթի պատահական դասավորվածությունը (ՀՏՊԴ)) համակարգչային անվտանգության մեթոդ է, որն ընդգրկում է տվյալների տիրույթների պատահական կազմակերպված դասավորվածությունները, սովորաբար ներառելով կատարվող ծրագրի սկզբնական կոդը, ինչպես նաև գրադարանների, դինամիկ հիշողության և ստեկի դիրքերը պրոցեսների հասցեների տիրույթում։


== Առավելություններ ==
Հասցեների տիրույթի պատահականությունը խանգարում է հարձակվողին գուշակել նպատակային հասցեները։ Օրինակ՝ այն հարձակվողները, որոնք փորձում են աշխատեցնել return-to-libc-ն, պետք է տեղադրեն կատարվելու ենթակա կոդը, այն դեպքում, երբ ստեկում shellcode իրականացնող հարձակվողները պետք է սկզբում գտնեն ստեկը։


== Տես նաև ==
Buffer overflow protection
Բազալտանման ապարների զոլավոր դայք

Բազալտանման ապարների զոլավոր դայք, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Լոռու մարզի Ալավերդի քաղաքային համայնքի Լալվար գետի միջին հոսանքում՝ կիրճի աջ ափին՝ Դարկ լեռնագագաթի հարավարևելյան ստորոտին՝ Ալավերդի «Լենհանքեր» ավտոճանապարհից մոտ 300 մ դեպի արևմուտք՝ Մադան գյուղի արևմտյան ծայրամասից մոտ 500 մ դեպի արևմուտք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Կոռնեյ Չուկովսկի

Կոռնեյ Իվանովիչ Չուկովսկի (ռուս.՝ Корней Иванович Чуковский, իսկական անունը՝ Նիկոլայ Վասիլևիչ Կոռնեյչուկով [Николай Васильевич Корнейчуков], մարտի 19 (31), 1882, Սանկտ Պետերբուրգ, Ռուսական կայսրություն - հոկտեմբերի 28, 1969(1969-10-28)[…], Մոսկվա, ՌԽՖՍՀ, ԽՍՀՄ), ռուս խորհրդային արձակագիր, բանաստեղծ, քննադատ, գրականագետ, մանկագիր, լրագրող, թարգմանիչ։ Բանասիրական գիտությունների դոկտոր (1957)։ Օքսֆորդի համալսարանի գրականության պատվավոր դոկտոր (1962-ից)։ 
Գրողներ Նիկոլայ Չուկովսկու և Լիդիա Չուկովսկայայի հայրն է։


== Գործունեություն, ստեղծագործություններ ==
Գրել է հուշագրություններ, գրական ակնարկներ, գրականագիտական աշխատություններ («Չեխովից մինչև մեր օրերը» (1908), «Դեմքեր ու դիմակներ» (1914), «Նեկրասովի վարպետությունը» (1952), «Լենինյան մրցանակ» (1962), «Ժամանակակիցներ» (1962), «Չեխովի մասին» (1967), Շերլոք Հոլմսի մասին)։
Չուկովսկին առավել հռչակված է իբրև մանկագիր («Չոփ-չոփ արա», 1923, հայ. հրատ. 1955, «Խավարասեր հսկան», 1923, «Այբոլիտ», 1929, հայ. հրատ. «Բժիշկ Այբոլիտ», 1938, «Փոքրիկ երեխաներ», 1928, հետագայում՝ «Երկուսից մինչև հինգ», 1970, «Բիբիգոնի արկածները», 1945, հայ. հրատ. 1972 և այլն)։ Չուկովսկու մանկական չափածո ստեղծագործությունները գրված են խաղի ձևով, հնչուն հանգերով, ուրախ, անմիջական տրամադրությամբ և ունեն հետաքրքրաշարժ սյուժեներ։
Ռուսերեն է թարգմանել Ուոլթ Ուիթմենի «Խոտի տերևներ» (1907)։
Պարգևատրվել է Լենինի, Աշխատանքային կարմիր դրոշի 3 շքանշաններով։


== Ծանոթագրություններ ==
Սուխինիչսկի շրջան

Սուխինիչսկի շրջան (ռուս.՝ Сухиничский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Սուխինիչի։


== Աշխարհագրություն ==
Շրջանի տարածքի մակերեսը կազմում է 1232 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24490 մարդ։ Բնակչության խտությունը կազմում էր 19,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խեներալ Լոպես (Սանտա Ֆե)

Խեներալ Լոպես (Սանտա Ֆե) (իսպ.՝ Departamento de General Lopez), դեպարտամենտ Արգենտինայում, Սանտա Ֆե պրովինցիայի կազմում։ Տարածքը կազմում է 11558 կմ²։ Բնակչությունը կազմում է 191024 մարդ։ Բնակչության խտությունը 16,50 մարդ/կմ² է։ Վարչական կենտրոնը Մելինկուեն է, ամենամեծ քաղաքը՝ Վենադո Տուերտոն։ Դեպարտամենտն իր անունը ստացել է ի պատիվ գեներալ Էստանիսլաո Լոպեսի (1786-1838 թվականներ) (իսպ.՝ Estanislao López), ով եղել է Արգենտինայի անկախության համար պայքարի մասնակիցներից և ղեկավարներից մեկը, Սանտա Ֆե պրովինցիայի նահանգապետը 1818-1838 թվականներին։


== Աշխարհագրություն ==
Դեպարտամենտը տեղակայված է Սանտա Ֆե պրովինցիայի հարավում։ 
Դեպարտամենտը սահմանակից է.

հյուսիսում՝ Կասերոս դեպարտամենտին
հյուսիս-արևելքում՝ Կոնստիտուսիոն դեպարտամենտին
հարավում և արևմուտքում՝ Բուենոս Այրես պրովինցիային
արևմուտքում՝ Կորդովա պրովինցիային


== Վարչական բաժանում ==
Մունիցիպալիտետներ

Վենադո Տուերտո (իսպ.՝ Venado Tuerto)
Ռուֆինո (իսպ.՝ Rufino)
Ֆիրմատ (իսպ.՝ Firmat)
Վիլյա Կանյաս (իսպ.՝ Villa Cañás)Կոմունաներ

Ամենաբար (իսպ.՝ Amenabar)
Աարոն Կաստելյանոս (իսպ.՝ Aaron Castellanos)
Դիեգո դե Ալվեար (իսպ.՝ Diego de Alvear)
Կանյադա դել Ուկլե (իսպ.՝ Canada del Ucle)
Կարմեն (իսպ.՝ Carmen)
Կառերաս (իսպ.՝ Carreras)
Կաֆերատա (իսպ.՝ Cafferata)
Քրիստոֆերսեն (իսպ.՝ Christophersen)
Լա Չիպսա (իսպ.՝ La Chispa)
Լաբորդեբոյ (իսպ.՝ Labordeboy)
Լասարինո (իսպ.՝ Lazzarino)
Մաջոլո (իսպ.՝ Maggiolo)
Մարիա Տերեսա (իսպ.՝ Maria Teresa)
Մելինկուե (իսպ.՝ Melincue)
Մուրֆի (իսպ.՝ Murphy)
Միգել Տոռես (իսպ.՝ Miguel Torres)
Սան Գրեգորիո (իսպ.՝ San Gregorio)
Սան Ֆրանսիսկո դե Սանտա Ֆե (իսպ.՝ San Francisco de Santa Fe)
Սան Էդուարդո (իսպ.՝ San Eduardo)
Սանկտի Սպիրիտու (իսպ.՝ Sancti Spiritu)
Սանտա Իսաբել (իսպ.՝ Santa Isabel)
Տեոդոլինա (իսպ.՝ Teodelina)
Ուիլռայթ (իսպ.՝ Wheelwright)
Հյուս (իսպ.՝ Hughes)
Չապույ (իսպ.՝ Chapuy)
Չովետ (իսպ.՝ Chovet)
Էլորտոնդո (իսպ.՝ Elortondo)


== Խոշորագույն բնակավայրեր ==


== Ծանոթագրություններ ==
Պուստիննայա Պյատնիցա

Պուստիննայա Պյատնիցա (ռուս.՝ Пустынная Пятница), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբոց Նահատակաց եկեղեցի (Թեղենիք)

Անվան այլ կիրառումների համար տե՛ս՝ Սրբոց Նահատակաց եկեղեցի (այլ կիրառումներ)Սրբոց Նահատակաց եկեղեցի, Հայ առաքելական եկեղեցի Հայաստանի Կոտայքի մարզի Թեղենիք գյուղում՝ Թեղենիք Արզական ճանապարահատվածի ձախ կողմում։


== Պատմություն ==
Եկեղեցին կառուցվել է 2000-2003 թվականներին՝ Ներսես արքեպիսկոպոս Պոզապալյանի կողմից իր հոգևոր գործունեության 40-ամյակի առիթով իր ծնողների՝ Գրիգոր և Մաքրուհի Պոզապալյանների հիշատակին։
Եկեղեցու շինարարության համար Ներսես Պոզապալյանը Վեհափառ Հայրապետի կողմից պարգևատրվել է Հայ Եկեղեցու բարձրագույն՝ Սուրբ Գրիգոր Լուսավորիչ շքանշանով։


== Պատկերասրահ ==

		
		
		
		
		
		


== Ծանոթագրություններ ==
Իպատովոյի շրջան

Իպատովոյի շրջան (ռուս.՝ Ипатовский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Իպատովո։


== Աշխարհագրություն ==
Շրջանի տարածքի մակերեսը կազմում է 4035,75 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 61760 մարդ։ Բնակչության խտությունը կազմում էր 15,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սերո Խանզադյանի տուն-թանգարան

Սերո Խանզադյանի տուն-թանգարան, հիմնադրվել է 2008 թվականին   Գորիսի այն տանը, որտեղ 1970-ական թվականներից հետո ապրել և ստեղծագործել է Սերո Խանզադյանը։


== Պատմություն ==
Տան շինարարությունը սկսվել է 1970-ական թվականներին և ավարտվել է  1981 թվականին։

Գորիսը  ԱՊՀ երկրների մշակութային մայրաքաղաք հռչակելու ծրագրի շրջանակում Սերո Խանզադյանի վերանորգված տուն-թանգարանում 2018 թվականի   հուլիսի 7-ին նոր ցուցադրություն է  բացվել։
Թանգարանում  պահվում են  գրողի անձնական իրերը, գրական-հասարակական գործունեությունը ներկայացնող նյութեր, ցուցանմուշներ, որոնք ներկայացնում են գրողի ապրած ժամանակաշրջանի կյանքն ու կենցաղը։  Մի շարք  ցուցանմուշներ թանգարանին է փոխանցել Սերո Խանզադյանի որդին։
Տուն-թանգարանը գտնվում է Սյունիքի մարզի Գորիս քաղաքում՝ Արզումանյան 32 հասցեում։


== Ծանոթագրություններ ==
Վոզնեսենկա (գյուղ, Դուվանսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ռուս.՝ Вознесенка, բաշկիրերեն՝ Вознесенка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 1220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արվեստի կամուրջ

Արվեստի կամուրջ (մակեդոներեն՝ Мост на уметноста, (mɔst na uˈmɛtnosta)), հետիոտների համար նախատեսված կամուրջ Մակեդոնիայի Հանրապետությունում, Սկոպյեի կենտրոնում՝ Վարդար գետի վրա։ Կամրջի ստեղծման նախագիծը մեկնարկել է 2013 թվականին։ Կամուրջն աչքի է ընկնում իր վրա տեղադրված մակեդոնացի արվեստագետների ու երաժիշտների արձաններով։ Այն կառուցվել է որպես «Սկոպյե 2014» ծրագրի մաս՝ 2,5 միլիոն եվրո արժեքով։ Կամրջի վրա կան 29 քանդակներ, 14 քանդակ յուրաքանչյուր կողմում, մեկը՝ կենտրոնում (Միլադինով եղբայրներ)։ Կամուրջն ունի 83 մետր երկարություն և 9,2 մետր լայնություն, իսկ կենտրոնական մասում՝ 12 մետր լայնություն։ Կամրջի ստեղծման նախագծի հեղինակներ են Կոստա և Վիկորյա Մանգարովսկիները, շինարարական աշխատանքներն իրականացրել է «Բետոն» ընկերությունը։


== Արձաններ ==


== Ծանոթագրություններ ==
Կարադաղ

Կարադաղ (ուկրաիներեն՝ Кара-Даг, Ղրիմի թաթարերեն՝ Qara dağ), հրաբխային զանգված Ղրիմում, Սև ծովի ափին։ Բարձրությունը մինչև 577 մ է։ Արևելյան ստորոտին Պլանյորսկոյե հանգստավայրն է։


== Անվանում ==
Անվանումը կազմված է թուրքերեն Կարա ― «սև» և Դաղ ― «լեռ» բառերից. այսինքն՝ նշանակում է «Սև լեռ»։ Անվանումն իրականում ունի ոչ թե գունային, այլ ածանցյալ նշանակություն՝ ամռանը ձնածածկույթից զուրկ լեռ։


== Պատկերասրահ ==

		
		
		
		


== Ծանոթագրություններ ==
Ռեսե սյուր Ուրս (կանտոն)

Ռեսե սյուր Ուրս (ֆր.՝ Recey-sur-Ource), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 2009 մարդ էր։Կանտոնի համարը 2128 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
.fi

.fi, Ֆինլանդիայի վերին մակարդակի ազգային դոմենն է։


== Արտաքին հղումներ ==
IANA .fi whois տեղեկություն
Տրավյանուշկա

Տրավյանուշկա (ռուս.՝ Травянушка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոնդաս գետի աջ ափում՝ 73 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020100312103000009128
Հիդրոլոգիական ուսումնասիրությունների կոդը - 103000912
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լոուրենս շրջան (Հարավային Դակոտա)

Անվան այլ կիրառումների համար տե՛ս՝ Լոուրենս շրջան (այլ կիրառումներ)Լոուրենս շրջան (անգլ.՝ Lawrence County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.072 կմ² է, բնակչությունը՝ 24.097 մարդ (2010 թ. տվյալներով)։ Շրջկենտրոնն է Դեդվուդ բնակավայրը։ Կազմավորվել է 1875 թ.։
Լորշ

Լորշ, քաղաք Գերմանիայի Հեսսեն նահանգում։ Ենթակա է Դարմշտադտ վարչական շրջանին։ Ներառված է Բերգշտրասե շրջանի մեջ։ Բնակչությունը կազմում է 13 041 մարդ (31 դեկտեմբերի 2010 թ.): Ընդգրկում է 25.24 կմ քառ․ տարածք։


== Լորշի կայսերական աբբայություն ==
Քաղաքը հայտնի է մասնավորապես, Kloster Lorsch վանքի շնորհիվ, որը հիմնադրվել է 764 թվականին։ 1991 թվականին Լորշի վանքը ընդգրկվել է ՅՈՒՆԵՍԿՕ-ի Համաշխարհային ժառանգության ցանկում որպես Բենեդիկտյան միաբանություն և Ալտենմյունստեր վանք։ Նրա մասն են կազմում Կարոլինգյան դարպասները (գերմ.՝ Karolingische Torhalle), որը Կարոլինգների ժամանակահաշրջանի ամբողջովին պահպանված միակ շինությունն է։


== Տնտեսություն ==
«TrekStor» GmbH & Co.KG ընկերությունը հիմնադրվել է 2001 թվականին Լորշում, և նրա գլխավոր գրասենյակը գտնվում է այստեղ։


== Քաղաքապետ ==
1993-ից 2011 թվականը Լորշի քաղաքապետը Կլաուս Ջաջերն է։ Նա վերընտրվել է 1999 թվականի փետրվարի 7-ին` 85,2% ձայնով, իսկ 2005 թվականի փետրվարի 13-ին` 70,6%։ 2011 թվականից Լորշի քաղաքապետը Քրիստիան Շենունգն է։


== Թանգարան ==
Լորշի կենտրոնում գտնվում է Museumszentrum Lorsch թանգարանը իր վանական պատմության և բանահյուսության բաժիններով, ինչպես նաև ծխախոտի թանգարանով։
Լորշում հինգշաբթի օրն անցկացվում է շքերթ, որը տեղաբնակներն անվանում են Fastnacht։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
World Heritage Site Kloster Lorsch website Archived 2016-05-31 at the Wayback Machine.
Լորշի պաշտոնական կայք (գերմ.)
Օլիտե

Օլիտե (իսպ.՝ Olite), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Տաֆալյա շրջանում։ Տարածքը՝ 83,20 կմ² ։ Բնակաչությունը 3722 մարդ (2006 թվականի տվյալներով)։ Հեռավորությունը գյուղից մայրաքաղաք 42 կմ է։


== Քույր քաղաքներ ==
 Ֆրանսիա Արտեզ դե Բեարն (1997 թվականից)


== Արտաքին հղումներ ==
Պաշտոնական էջ


== Պատկերասրահ ==

		
		
		
		
		
		
		


== Բնակչություն ==


== Ծանոթագրություններ ==
Մուկուրիսի

Մուկուրիսի (պորտ.՝ Mucurici), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Մոնտանյայի գավառի կազմի մեջ։ Բնակչությունը կազմում է 5 496 մարդ՝ 2020 թվականի տվյալներով։ Գրավում է 537,711 կմ2 տարածք։ Բնակչության խտությունը՝ 11,6 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 22.156.778,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.634,05 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,679 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ազարերեն

Ազարերեն (նաև՝ ադարի; آذری Āḏarī /ɑːzæri/, արաբ․՝ al-āḏarīya‎‎) Ատրպատականի անհետացած հին հնդեվրոպական լեզու, պատկանում էր իրանական լեզուների հյուսիսարևմտյան ենթախմբին։
Ազարերենով խոսում էին ժամանակակից Ադրբեջանի հարավային մասում (մասնավորապես ներկայում թալիշների կողմից բնակեցված տարածքներում, որոնք հավանաբար ազարիների ժառանգներն են) և ներկայիս Իրանի Արդաբիլ, Արևելյան Ադրբեջան, Արևմտյան Ադրբեջան և Զանջան նահանգներում (ընդ որում Արդաբիլում նույնպես կան թալիշախոս տարածքներ)։ Ամենայն հավանականությամբ լեզուն գոյություն է ունեցել մինչև 17-րդ դարը, իսկ հետո նրա տեղը զբաղեցրել է թյուրքական լեզվախմբի ադրբեջաներենը։ Համարվում է, որ ազարերենը միասնական լեզու չէր, այլ ընդգրկում էր տվյալ տարածքում տարածված բարբառների մի խումբ։ Սկսած 11-րդ դարից ազարերենով խոսողների թիվը սկսում է նվազել, ինչը բացատրվում է Ատրպատականի աստիճանաբար թյուրքայնականացման պատճառով։ Այժմ իրանական բարբառներով խոսում են ներկայիս Իրանական Ադրբեջանի մի քանի լեզվաբանական անկլավներոմ։ Որոշ գիտնականներ կարծում են, որ այդ բարբառները ազարերենի բարբառների խմբի ուղիղ շարունակությունն է, իսկ մյուսները կարծում են, որ դրանք ամբողջականապես անհետացել են։


== Ծանոթագրություններ ==


== Արտաքին հղումներ ==
Ասատրյան. Նշումներ ազարերենի՝ Ադրբեջանի անհետացած լեզվի մասին (ռուսերեն)
Ա. Մամեդով. Թալիշները որպես Ադրբեջանի հին լեզվի կրողներ
Ալոճիձոր

Ալոճիձոր, ձոր Թուրքիայի Խարբերդի նահանգում, Խարբերդ քաղաքի հյուսիսում։ Ըստ հիշատակությունների այստեղ առատորեն աճում են սզնու (ալոճի) թփեր։


== Ծանոթագրություններ ==
Սիլվի Բեկար

Սիլվի Բեկար  (ֆր.՝ Sylvie Becaert) (սեպտեմբերի 6, 1975(1975-09-06), Լիլ), ֆրանսիացի բիաթլոնիստ, Թուրինի օլիմպիական խաղերի մրցանակակիր, աշխարհի կրկնակի չեմպիոն։


== Կենսագրություն ==
Մանկությունից զբաղվել է դահուկավազքով, 1999 թվականից` բիաթլոնով։ 1999 թվականին Բեկարն առաջին անգամ մասնակցել է Եվրոպայի գավաթին՝ երկու փուլերում նվաճելով մրցանակային բոլոր  տեղերը և  հնարավորություն է ստացել մասնակցելու աշխարհի գավաթին։ 2001 թվականին նա առաջին անգամ հայտնվել է աշխարհի գավաթի սպրինտյան մրցավազքի լավագույն տասնյակում, իսկ հաջորդ տարում Անտոլց–Անտերսելվեյի փուլում նվաճել է դահուկային էստաֆետան։ Սիլվի Բեկարի կարիերայի ամենահաջողվածը տարիները  կարելի է համարել 2002/2003 թվականները, երբ նա դարձել է աշխարհի չեմպիոն և աշխարհի գավաթի ընդհանուր ստուգարքում գրավել երրորդ տեղը։ Հետագայում Սիլվին սկսել է վատ հանդես գալ՝ կապված վնասվածքի և կրակելու որակի վատացման հետ։ Բայց և այնպես 2006 թվականի Թուրինի օլիմպիադայում նա կարողացել է հանդես գալ Ֆրանսիայի էստաֆետային թիմի մեջ և մեծ ջանքերի շնորհիվ  նվաճել բրոնզե մեդալ։ 2009 թվականին Փհենչհանում տեղի ունեցած  աշխարհի առաջնության խառը էստաֆետային թիմի կազմում նվաճել է առաջին տեղը։ 2009-2010 թվականներիի մրցաշրջանից հետո ավարտել է կարիերան։
2011 թվականին Սիլվի Բեկարի պատվին անվանակոչվել է Վերին Սավոյի դեպարտամենտի Լը Գռան Բորնան տարածաշրջանի բիաթլոնի ստադիոնը։  2011 թվականի մարտին նոր ստադիոնում անց է կացվել առաջին մեծ մրցույթը՝ IBU գավաթի եզրափակիչը։  Դեկտեմբերին նախատեսվում էր անցկացնել աշխարհի գավաթի երրորդ փուլը, որը տեղափոխվել է  ավստրալիական Խոխֆիլցեն՝ ձյան բացակայության պատճառով։


== Աշխարհի գավաթ ==
1999—2000 –8–րդ տեղ (66 միավոր)
2000—2001 —37–րդ տեղ (105 միավոր)
2001—2002 —30-րդ տեղ (172 միավոր)
2002—2003 — 3-րդ տեղ (680 միավոր)
2003—2004 — 31-րդ տեղ (176 միավոր)
2005—2006 — 29-րդ տեղ (208 միավոր)
2006—2007 — 30-րդ տեղ (177 միավոր)
2007—2008 — 23-րդ տեղ (275 միավոր)
2008—2009 — 26-րդ տեղ (345 միավոր)
2009—2010 — 25-րդ տեղ (405 միավոր)


== Անձնական կյանք ==
2010 թվականին Սիլվի Բեկարն աղջիկ է ունեցել Էմիլի անունով։


== Մրցանակներ ==
«Ծառայության համար» սպայական շքանշան (14 հուլիսի 2010 թ․)
«Ծառայության համար» ասպետի շքանշան (24 ապրիլի 2006 թ․)


== Ծանոթագրություններ ==


== Արտաքին հղումներ ==
Sylvie Becaert
Բերեզնիկի (այլ կիրառումներ)

Բերեզնիկի, կարող է վերաբերել՝


== Ուկրաինայի բնակավայրեր ==
Բերեզնիկի - գյուղ, Ուկրաինայի Անդրկարպատյան մարզի Սվալյավայի շրջանում
Բերեզնիկի - գյուղ, Ուկրաինայի Ժիտոմիրի մարզի Եմելչևի շրջանում
Բերեզնիկի - գյուղ, Ուկրաինայի Խարկովի մարզի Վելիկոբուրլուկիի շրջանում
Բերեզնիկի - գյուղ, Ուկրաինայի Խարկովի մարզի Վոլչանսկի շրջանում
Բերեզնիկի - գյուղ, Ուկրաինայի Վոլինի մարզի Ռատնովի շրջանում


== Ռուսաստանի բնակավայրեր ==
Բերեզնիկի - գյուղ Ռուսաստանի Մարի Էլ հանրապետության Վոլժսկի շրջանի կազմում։
Բերեզնիկի - գյուղ Ռուսաստանի Յարոսլավլի մարզի Դանիլովսկի շրջանի կազմում։
Բերեզնիկի - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Բերեզնիկի - գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում։
Բերեզնիկի - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Բերեզնիկի - գյուղ Ռուսաստանի Նիժնի Նովգորոդի մարզի Տոնկինսկի շրջանի կազմում։
Սուլֆանիլամիդներ

Սուլֆանիլամիդներ, սուլֆանիլամիդային պատրաստուկներ, հակամանրէային դեղամիջոցների խումբ, սուլֆանիլաթթվի ածանցյալները։ Հակամանրէային հատկությունը հայտնաբերել է գերմանացի գիտնական Գերհարդ Դոմագկը, 1934-1935 թվականներին Գերմանիայի Bayer քիմիական ընկերությունում։ Քիմիական կառուցվածքով նման են պարաամինաբենզոյական թթվին (ՊԱԲԹ), որը մանրէների աճման և բազմացման անհրաժեշտ գործոն է։ Սուլֆանիլամիդների ազդեցության հիմնական մեխանիզմը ՊԱԲԹ-ի հետ մրցակցությունն է՝ մանրէային բջջի որոշակի ֆերմենտների հետ կապվելը, որի հետևանքով բակտերիաները կորցնում են իրենց կենսագործունեության համար անհրաժեշտ վիտամին Вс (ֆոլաթթու) սինթեզելու և նյութերի այլ փոխարկումներն իրականացնելու հատկությունը (նշված փոխարկումներն ընթանում են ՊԱԲԹ-ի ներկայությամբ)։
Սուլֆանիլամիդները ազդում են ստրեպտակոկերի, պնևմոկոկերի, ստաֆիլակոկերի, գոնոկոկերի, մենինգոկոկերի, որոշ խոշոր վիրուսների և այլնի վրա։ Տարբերվում են կարճատև (ստրեպտոցիդ, էթազոլ, սուլֆադիմեզին) և երկարատև (սուլֆապիրիդազին, սուլֆադիմետոքսին) ազդեցություն ունեցող սուլֆանիլամիդներ։ Սուլֆանիլամիդների մեծ մասը լավ է ներծծվում ստամոքսաաղիքային համակարգում և արագ է կուտակվում արյան մեջ ու օրգաններում։ Օգտագործում են անգինայի, կարմիր քամու, միզապարկի բորբոքումների և այլ դեպքերում։ Որոշ սուլֆանիլամիդները (ֆթալազոլ, սուլգին և այլն) ստամոքսաաղիքային համակարգում վատ են ներծծվում, բարձր կոնցենտրացիաներով երկար են մնում աղիքներում և կիրառվում են աղիքային վարակիչ հիվանդությունների (օրինակ, դիզենտերիա) դեպքում։ Որոշ սուլֆանիլամիդները (օրինակ, բութամիդ) օժտված են արյան մեջ շաքարի քանակությունն իջեցնող հատկությամբ և օգտագործվում են շաքարային հիվանդության բուժման նպատակով։ Սուլֆանիլամիդները կարող են առաջացնել կողմնակի երևույթներ, ալերգիական ռեակցիաներ, սրտխառնոց, փսխում, լեյկոցիտաքչացում, նյարդաբորբեր, երիկամների գործունեության խանգարումներ և այլն։ Օգտագործվում են միայն բժշկի նշանակմամբ։


== Սուլֆանիլամիդների ներծծումը օրգանիզմում ==
Սուլֆանիլամիդների ներծծման համար անհրաժեշտ է աղաթթու, այդ պատճառով այն պետք է ընդունել ուտելուց մեկից երկու ժամ հետո, երբ ստամոքսն արդեն դատարկ է, սակայն դեռևս արտադրվում է աղաթթու։ Սուլֆանիլամիդների մեծ մասը օրգանիզմից հեռանում է ացետիլացված արգասիքների տեսքով, որոնք ջրում փոքր լուծելիության պատճառով կարող են բյուրեղների վերածվել մեզում և երիկամային քարերի առաջացման պատճառ դառնալ։ Այդ պատճառով սուլֆանիլամիդային թերապիայի ժամանակ պետք է մեծ քանակությամբ հեղուկ օգտագործել, հատկապես հիմնային բնույթի։


== Ծանոթագրություններ ==
Դատոլիթ

Դատոլիթ, միներալ սիլիկատների խմբից․ 
  
    
      
        C
        
          a
          
            2
          
        
        
          B
          
            2
          
        
        [
        S
        i
        
          O
          
            4
          
        
        ]
        ⋅
        [
        O
        H
        
          ]
          
            2
          
        
      
    
    {\displaystyle Ca_{2}B_{2}[SiO_{4}]\cdot [OH]_{2}}
  ։ Պարունակում է 21,8% 
  
    
      
        
          B
          
            2
          
        
        
          O
          
            3
          
        
      
    
    {\displaystyle B_{2}O_{3}}
  ։ Բյուրեղագիտական համակարգը մոնոկլինային է։ Գույնը՝ սպիտակ, բաց կանաչ, բաց դեղին և այլն։ Կարծրությունը՝ 5-5,5, խտությունը՝ 3000 կգ/մ³։ Բյուրեղները ավելի հաճախ հատիկավոր ագրեգատների ձևով հանդիպում են հանքային երակներում՝ սուլֆիդների և արտավիժված ապարների դատարկություններում՝ կալցիտի, պրենիտի, ցեոլիտների հետ։ Բորի ստացման կարևոր հումքն է։
Բակշա (գյուղ, Բելոպոլիեի շրջան)

Բակշա (ուկրաիներեն՝ Бакша), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բակշա գյուղում բնակվում էր 118 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասարու Արաի

Մասարու Արաի (ճապ.՝ 新井 優 Արաի Մասարու, 1952-)` ճապոնացի աստղագետ։
Աստերոիդներ հայտնաբերելու մասնագետ է, աշխատում է հիմնականում Հիրոշի Մորիի հետ համատեղ։
1991 թ. հունվարի 5-ին հայտնաբերել է Արաի գիսավորը (անգլ.)։


== Տե'ս նաև` ==
Ցուտոմու Սեկի


== Ծանոթագրություններ ==
Գոմաղբ

Գոմաղբ, օրգանական պարարտանյութ՝ կազմված կենդանիների արտաթորանքից։ Օգտադործվում է որպես պարարտանյութ և վառելանյութ։ Չնայած հանքային պարարտանյութերի արտադրության ավելացմանը, գոմաղբը ներկայումս լայնորեն կիրառվում է դաշտավարությունում, զգալի չափով օգտագործվում է ջերմոցային տնտեսություններում։ Պարունակում է ազոտային միացություններ, բույսերի համար անհրաժեշտ հանքային նյութեր։ Չոր նյութերի հիմնական մասը բարելավում է հողի կառուցվածքը, ջրային և օդային ռեժիմը, ֆիզիկաքիմիական կազմը։ Կալցիումը և մագնեզիումը նվազեցնում են հողի թթվայնությունը, իսկ մանրէները մեծացնում են կենսաբանական ակտիվությունը։ Գոմաղբը CO2-ի աղբյուր է, որն ուժեղացնում է օրգանական նյութերի սինթեզը բույսերում։ 
Գոմաղբի ազդեցությունը հողի վրա շարունակվում է մի քանի տարի։ Լինում են ցամքարով և առանց ցամքարի։ Ցամքարային գոմաղբի արդյունավետությունը կախված է հասունացման աստիճանից, պահպանումից, պատրաստման ձևերից։ Առանց ցամքարի գոմաղբը ստանում են խոշոր անասնապահական տնտեսություններում։ Այդպիսով գոմաղբը օգտագործում են գլխավորապես դեկորատիվ այգեգործության մեջ։
Գրիգոր Մկրտչյան (նկարիչ)

Անվան այլ կիրառումների համար տե՛ս՝ Գրիգոր Մկրտչյան (այլ կիրառումներ)Գրիգոր Լևոնի Մկրտչյան (1902, Ալեքսանդրիա, Եգիպտոս - 1948, Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Սովորել է Ալեքսանդրիայում՝ պաստելի վարպետ Բալենի մոտ (1926-1929), որտեղ 1930 թվականին հիմնել է «Գրեգուար» նկարասրահը։ 1947 թվականին հայրենադարձել է։ Մկրտչյանի ռեալիստական բնանկարներն ու դիմանկարներն աչքի են ընկնում գույնի նուրբ զգացողությամբ, թանձր երփնագրով, քնարականությամբ։

«Կառնավալ»
«Բնանկար ծառով»
«Աղջիկն ընթերցելիս»Մասնակցել է Կահիրեի և Ալեքսանդրիայի տարեկան սալոնների ու Հայ մշակույթի բարեկամների միության ցուցահանդեսներին։


== Գրականություն ==
Avedissian O, Peintres et sculpteurs Armeniens, Le Caire, 1959.


== Ծանոթագրություններ ==
(4576) Յանոտոյոշիկո

(4576) Յանոտոյոշիկո (անգլ.՝ Yanotoyohiko), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 10-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,994892 ա. մ., առավելագույնը մոտենում է 2,6286 ա. մ. հեռավորության վրա և հեռանում 3,3612 ա. մ.։ Արեգակի շուրջ մեկ ամբողջական պտույտ է կատարում 1893,09 երկրային օրվա ընթացքում, իր ուղեծրով շարժվելով միջինում 0,190166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4576) Յանոտոյոշիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերիա A 2013-14

Սերիա A 2013-14 (իտալերեն՝  Serie A TIM 2013-2014) Իտալիայի ֆուտբոլի առաջնության 82-րդ մրցաշրջանը։ Սկսվել է 2013 թ. օգոստոսի 24-ին, ավարտվել 2014 թ. մայիսի 18-ին։ Մասնակցել են 20 ակումբներ, որոնցից 17-ը՝ 2012-13 Սերիա Ա-ից, իսկ 3-ը՝ Սերիա Բ-ից։ Առաջնության ավարտից երկու տուր առաջ, երրորդ անգամ անընդմեջ, միավորային ռեկորդով չեմպիոն է հռչակվել Յուվենտուսը։ Նախկին միավորային ռեկորդը պատկանում էր Ինտեր Միլանին 2006-07 մրցաշրջանում, 97 միավոր։


== Անցյալ մրցաշրջանի համեմատ փոփոխությունները ==


== Ակումբների աշխարհագրություն ==


== Մրցաշարային աղյուսակ ==

Տվյալներն ըստ 19 մայիս 2014-իԱղբյուր: Lega Serie A


== Առաջնության առաջատարները ==


== Արդյունքներ ==
Աղբյուր: legaseriea.it1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


== Վիճակագրություն ==


== Ծանոթագրություններ ==
Ուզեիր Հաջիբեկովի տուն-թանգարան

Ուզեիր Հաջիբեկովի տուն-թանգարան (ադրբ.՝ Üzeyir Hacıbəylinin Ev Muzeyi), ԽՍՀՄ ժողովրդական արտիստ, Ադրբեջանում պրոֆեսիոնալ երաժշտության հիմնադիր, Արևելքի առաջին օպերայի(Լեյլի և Մեջնուն), Ադրբեջանի պետական կոնսերվատորիայի և առաջին ժողովրդական նվագախմբի ստեղծող, Ադրբեջանի Հանրապետության օրհներգի կոմպոզիտոր Ուզեյիր Հաջիբեկովի տուն-թանգարան։ Թանգարանը գտնվում է Բաքվում, Շամիլ Ազիզբեկով 67 հասցեում։


== Պատմություն ==
Թանգարանը հիմնադրվել է 1975 թվականին։ Թանգարանի բացման արարողությունը տեղի ունեցավ նոյեմբերի 20-ին։ Թանգարանի նախագծման և պատրաստման գործում մեծ ներդրում է ունեցել Ադրբեջանի ժողովրդական նկարիչ Կազիմ Կազիմզադեն և ճարտարապետ Եդուարդ Կրիիքին։ Կոմպոզիտորը այս տանն ապրել է 1915-1942 թվականներին։ Նա այս տանը շատ աշխատանքներ է ստեղծել, այդ թվում նաև «Քյոռօղլի» օպերան։


== Թանգարանի տնօրենները ==
Շըխիև Ն․ Մ․ (1972-1975)
Խալիլով Ռ․ Հ․ (1975-1999)
Խալիլովա Ն․ Ռ․ (01.1999-09.1999)
Միրզազադե Ս․ Ի․ (1999-2005)
Ֆարաջով Ս․ Ֆ․ (2005-)


== Տես նաև ==
Ուզեիր Աբդուլ Հուսեյն օղլի Հաջիբեկով
Բյուլ-Բյուլի տուն-թանգարան
Ադրբեջանի արվեստի ազգային թանգարան
Բաքվի ժամանակակից արվեստի թանգարան
Նիզամի Գյանջևիի անվան ադրբեջանական գրականության թանգարան
Ջալիլ Մամեդկուլիզադեի տուն-թանգարան


== Ծանոթագրություններ ==